Rolf Tobiassen

Rolf Tobiassen (født 16. februar 1934 i Kristiansand, død 21. mars 2017) var en norsk franskfilolog.

 Utdannelse 
Tobiassen studerte fransk, latin og norsk ved Universitetet i Oslo og fullførte i 1960 hovedfag i fransk.

 Yrkesliv 
Etter endt utdannelse arbeidet Tobiassen som lektor. I 1962 ble han tilknyttet Universitetet i Oslo, der han underviste til 1988.Merete Wilhelmsen: «Universitetslektor Rolf Tobiassen 50 år», Aftenposten, 16. februar 1984, s. 14.

I sitt virke arbeidet Tobiassen særlig for å styrke forbindelsene mellom Norge og Frankrike innen høyere utdanning. Han var sentral i opprettelsen av det fransk-norske studiesenteret ved Universitetet i Caen og var fra 1983 norsk ansvarlig for dette. Tobiassen var grunnlegger av Senter for universitets- og høgskolesamarbeid med Frankrike i Oslo og var fra 1988 senterets leder. Fra 1990 var Tobiassen ansvarlig for utdanningsprogrammet i teknologi og økonomi i Toulouse. Han etablerte i 1998 Senter for forskningssamarbeid med Frankrike innen samfunnsvitenskap og humaniora i Paris. Tobiassen var også i mange år leder av Norge–Normandie-foreningen.«Jubilanter», Aftenposten, 16. februar 2004, s. 17.

Rolf Tobiassen var en av stifterne av Fransklærerforeningen i Norge, og var i mange år foreningens leder.

 Hedersbevisninger 
Tobiassen mottok en rekke utmerkelser for sitt virke. Han ble i 1998 utnevnt til æresdoktor ved Universitetet i Caen.«Rolf Tobiassen æresdoktor i Caen» , Uniforum, nr. 5, 1998. I 1995 ble han tildelt Den nasjonale fortjenstorden«Fransk orden til Tobiassen» , Uniforum, nr. 11, 1995. og i 1999 ble han utnevnt til kommandør av Palmes académiques.«Fransk orden til Rolf Tobiassen», Uniforum, nr. 6 1999., Chevalier de la Légion d’Honneur, og i 2005 mottok han Kongens fortjenstmedalje i gull.

 Referanser 

Kategori:Norske filologer
Kategori:Den nasjonale fortjenstorden (Frankrike)
Kategori:Palmes académiques (Frankrike)
Kategori:Kongens fortjenstmedalje i gull